ประชาชน 285 ครัวเรือน ใน 3 จังหวัด ได้รับผลกระทบจากอุทกภัย เร่งช่วยเหลือผู้ประสบภัยเบื้องต้นแล้ว
กรมป้องกันและบรรเทาสาธารณภัย รายงานในรอบ 24 ชั่วโมงที่ผ่านมา เกิดอุทกภัย 3 จังหวัด ได้แก่ ตรัง ระนองและลำปาง รวม 7 อำเภอ 14 ตำบล 28 หมู่บ้าน บ้านเรือนประชาชนได้รับผลกระทบ 285 หลัง ปัจจุบันระดับน้ำลดลง ซึ่งกรมป้องกันและบรรเทาสาธารณภัย ได้ประสานจังหวัดองค์กรปกครองส่วนท้องถิ่นและหน่วยงานที่เกี่ยวข้อง เร่งให้การช่วยเหลือผู้ประสบภัยโดยสำรวจและประเมินความเสียหายเพื่อดำเนินการช่วยเหลือตามระเบียบกระทรวงการคลังฯ ต่อไป ทั้งนี้ ประชาชนสามารถแจ้งเหตุและขอความช่วยเหลือทางไลน์ “ปภ.รับแจ้งเหตุ 1784” และสายด่วนนิรภัย 1784 ตลอด 24 ชั่วโมง